Pozdravljen,

danes nadaljujemo s pesmijo Žebljarska. Preveri svojo rešitve od četrtka:

1. Znova preberi pesem in odgovori na vprašanja.

**Oton Župančič: Žebljarska**

**1. V katero literarno zvrst sodi Žebljarska?** pesništvo

**2. Glavni motiv Župančičeve pesmi je:**

A tehnika izdelovanja žebljev

B delovni dan žebljarjev

C težaško in enolično delo žebljarjev

Č prikaz žebljarske obrti na Slovenskem

**3. a) Koliko dolg je delovnik žebljarjev?**

A 9 ur

B 12 ur

C 5 ur

Č 14 ur

**b) Odgovor utemelji, tako da izpišeš en verz iz pesmi.**

Od štirih do ene, do osmih od treh.

**4. Iz pesmi izpiši tisti verz, ki pove, kdo vse dela žeblje:**

   Vsi fantje, možje in dekleta in žene.

**5. Glede na vsebino pesmi lahko sklepamo:**

A da je delo žebljarjev tako težko, da se z njim ukvarjajo le moški

B težaško delo opravljajo tako stari kot mladi

C delovni čas moških je 5 ur daljši od delovnega časa žensk

Č možje kujejo žeblje, žene pa medtem delajo na polju

**6. Kako si razlagaš verz** – Žareči žeblji so nam v očeh … -?

A Od delovne vneme se žebljarjem svetijo oči.

B Zaradi težaškega dela in predolgega delovnika se žebljarjem povsod prikazujejo žeblji.

C Pri delu žebljarjev pogosto nastopi okvara vida.

Č Žebljarji morajo biti pri svojem delu zelo previdni, da se ne bi pripetila nezgoda.

**7. a) Pesnik besedno zvezo žareči žeblji v pesmi dvakrat uporabi kot metaforično poimenovanje za nekaj drugega, in sicer za:**

 rože na polju, zvezde.

**8. a) Svoj odgovor utemelji tako, da izpišeš iz pesmi** **ustrezne štiri verze:**

Smo jih v polje sejali?

 Po polju naši žeblji cveto;

  poglej v nebo:

 vanj smo jih kovali

**8. b) Pesem Žebljarska sodi med Župančičeve:**

A socialne

B delovne

C domovinske

Č filozofske pesmi.

**b) Utemelji svojo izbiro odgovora. Pesnik opozarja na trpljenje žebljarjev, na njihovo težaško delo …**

**9. a)V pesmi se ponavlja refren ali pripev. Izpiši ga.**

**b) Zapiši metrično shemo refrena:** U-U

**10. Ritem pesmi ponazarja:**

A poskočnost in raznolikost fizičnega dela

B pesnikov upor zaradi družbenih krivic

C monotonost dela žebljarjev

Č zasanjano razpoloženje ob opazovanju dela

**11. Oglej si konec verzov zadnje kitice.**

1. **S črkami poimenuj rimo:** a a b b
2. **Tako rimo imenujemo:**

A oklepajoča

B verižna

C notranja

Č zaporedna

1. V zvezek napiši pesniška sredstva, ki so v pesmi.

Okrasni pridevek – (trate) zelene, žareči (žeblji)

Rima – ene rumene

Poosebitev – žareči žeblji so nam v očeh

Retorično vprašanje –Smo jih v polje sejali?

Inverzija – do osmih do treh

Ogovor – Poglej v nebo

Primera – o, kakor da delam ves božji dan greh

Refren – od štirih do ene

Stopnjevanje – nad nakli smo sključeni; vsi, fantje, možje in dekleta in žene

NALOGA ZA DANES

Poustvarjal boš na pesem Žebljarska. Imaš 2 možnosti:

1. Napiši pesem z naslovom **Šolska** po vzoru Župančičeve pesmi – piši o šolskem delu, kako ga doživljaš, kako poteka šolski dan, kako ti je zanimiv/dolgočasen, kako ga preživljaš sedaj … Uporabi čim več pesniških sredstev. Pesem naj ima vsaj 3 kitice.
2. Kaj ti o napornem delu delavcev povedo tvoje izkušnje? Spomni se prizorov na gradbišču, morda je tvoj razred obiskal železarno, po televiziji je večkrat mogoče videti delo rudarjev v premogovnikih ipd. Kaj te je pretreslo, presenetilo, začudilo? Svoje doživetje popiši v spisu z naslovom Obstal/-a sem.

Tvoj izdelek pričakujem do srede, 1. 4. 2020.

Lepo te pozdravljam.